text: Nýggjársdag 2020 yvirtekur Landsstýrið ábyrgdina av at máta upp og kortleggja sjóøkið kring Føroyar. Umhvørvisstovan og danska Geodatastyrelsen hava gjørt eina samstarvsavtalu, ið tryggjar eina stigvísa yvirtøku, til vit sjálvi kunnu seta á stovn egna sjókortumsiting.
text: #000000
text: 1. januar 2020 hava føroyingar sjálvir ábyrgd av at máta upp og kortleggja hav- og siglingarleiðirnar kring Føroyar. Formliga ábyrgdin av málsøkinum verður sostatt yvirtikin – ein ábyrgd, sum higartil hevur ligið hjá danska Geodatastyrelsen. Umhvørvisstovan væntar at tað tekur nøkur ár at fyrireika eina fullrikna sjókortumsiting, og hevur í hesum viðfangi gjørt eina samstarvsavtalu við Geodatastyrelsen, so siglingartrygdin er í góðum hondum, meðan vit sjálvi byggja neyðugu førleikarnar upp at fyrisita økið.
text: #000001
text: Frágreiðing lýsir arbeiðið Fyrr í ár gjørdu Geodatastyrelsen og Umhvørvisstovan eina felags frágreiðing (leinki), sum lýsir myndugleikauppgávur og –ábyrgd av sjóuppmáting og sjókortlegging umframt tøkniligu tilgongdina at framleiða sjókort. Samstarvsavtalan byggir á og kemur í kjalarvørrinum av hesi frágreiðing. – Geodatastyrelsen hevur altíð raðfest siglingartrygd kring Føroyar. Tí fegnast vit um, at Umhvørvisstovan við samstarvsavtaluni kann byggja upp neyðuga vitan og førleikar, so Føroyar einaferð sjálvar verða førar at umsita hesa týðandi uppgávu, sigur Pia Dahl Højgaard, stjóri á Geodatastyrelsen.
text: #000003
text: Í 1948 fingu Føroyar heimastýri og møguleika at yvirtaka ávís málsøki.Í 2005 bleiv heimildin at yvirtaka víðkað til eisini at fevna um málsøkið kort og geodata.Í desember 2018 samtykti Løgtingið at yvirtaka ábyrgdina fyri at máta upp og kortleggja sjóøkið kring Føroyar við gildi frá 1. januar 2020.Geodatastyrelsen fer framhaldandi at røkja ávísar uppgávur í Føroyum, sum hava tilknýti til uttanríkis-, trygdar- og verjumál. Sum dømi kunnu nevnast marknasetanarmál við grannalond, kortleggingar fyri donsku verjuna og samráðingar í altjóða fora.
text: #000004
text: Geodatastyrelsen – sjókortHavleiðir kring FøroyarFrágreiðing um sjókort – pdf
text: #000005
text: Staðsetingardepilin: skeið í m.a. fjarleiting (remote sensing)
text: #000008
text: Fyrilestur: Jarðfrøðiligar uppmátingar á landi og í undirgrundini
text: #000009
text: Fá alt tað nýggjasta frá Umhvørvisstovuni við.
text: #000010
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000011
text: MatrikulLand- og sjókortLandsfólkayvirlit og navnamálTinglýsingElveitingareftirlit
text: #000012